નરેન્દ્ર મોદી જે પ્રકારે આગળ વધી રહ્યાં છે, તેના કારણે પાકિસ્તાનમાં હલચલ મચી ગઇ છે. છેલ્લા કેટલાક દિવસમાં પાકિસ્તાન તરફથી કરવામાં આવતા નિવેદનો એ વાત તરફ ઇશારો કરે છે. પાકિસ્તાનના આતંરિક મામલાઓના મંત્રી ચૌધરી નિસાર ખાને એક નિવેદન આપ્યું હતું કે નરેન્દ્ર મોદી જો ભારતના વડાપ્રધાન બન્યા તો આ ક્ષેત્રની શાંતિ માટે એક મોટું જોખમ સાબિત થઇ શકે છે. એક એવો દેશ જે છેલ્લા કેટલાક વર્ષોથી ભારતમાં આતંકવાદને વધારો આપી રહ્યો છે, તેના તરફથી આ પ્રકારના નિવેદન આવવા એ ચોંકાવનારી વાત છે.